text: Håndboldpiger nægter at give op
  07 marts 2014 kl. 12.20
  Vejen EH har ikke betalt spillerne løn for februar og var tæt på konkurs. Men håndboldpigerne nægter at give op. De spiller opvisningskamp mod italiensk B-landshold med billetter til 1000 kr. stykket.
  Dem skal der sælges 1000 af, hvis klubben skal skaffe den million, som mangler i kassen. Men i Vejen er de optimister. Torsdag eftermiddag var der solgt 450 billetter. Og flere har købt 10 billetter for at støtte klubben, men de dukker nødvendigvis ikke op til kampen i aften.
  Sportschef Charlotte Højfeldt har koordineret hele ugens indsats for at samle de nødvendige penge. Der er arrangeret tombolaer, opvisningskamp og solgt lodsedler.
  I sidste uge erkendte Vejen EH, at der ikke er penge til spillernes løn ? og at en konkurs var nært forestående. Men spillerne har valgt at frede klubben og vente med lønnen. Så på en måde er det deres egen løn, spiller for i aften.
  Kampen begynder kl. 20.30. Forud er der sponsormiddag.
  TV SYD sender direkte fra hallen kl. 19.30.
  